**РЕШЕНИЕ № ПВ – 124 -ПР/2013 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда* (ЗООС); чл.7, ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **“Изграждане на кравеферма за 50 броя животни”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Mестоположение:** поземлен в имот № 129023, землище на с. Христо Даново, Община Карлово.

**Възложител:** **Н.Синекчийска,**

**Характеристика на инвестиционното предложение /ИП/:**

Инвестиционното предложение третира промяна предназначението на имот с площ 1.185 дка, с настоящ НТП- нива, собственост на Възложителя. Предвижда се изграждане на кравеферма за отглеждане на 50 броя едър рогат добитък, на свободна паша, с цел производство на месо. Торовата маса ще се събира в изолирана, водонепропусклива лагуна и след угниване ще се използва за наторяване на земеделски земи.

За бъдещия обект ще се използва налична и нова инфраструктура:

Пътна – достъпът ще се осъществява от съществуващ полски път.

Водоснабдяване на бъдещия обект – чрез изграждане на сондажен кладенец.

Електроснабдяване – посредством дизелов агрегат.

Заустване на отпадните води от битово - фекален характер - във водоплътна безотточна яма.

Инвестиционното предложение /ИП/ попада в обхвата на т. 1, буква “д“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС.

Площадката на ИП **попада** в границите на две защитени зони по смисъла на Закона за биологичното разнообразие /ЗБР/ от мрежата „Натура 2000” - BG00002128 „Централен Балкан- буфер” за опазване на дивите птици, приета от МС с Решение № 335/26.05.2011г. (ДВ бр.41/2011г.) и BG0001493 „Централен Балкан- буфер” за опазване на природните местообитания и на дивата флора и фауна, приета от МС с Решение № 802/04.12.2007г. (ДВ бр.107/2011г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитените зони.

 **мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Предвижда се животновъдната ферма да се изгради на около 400 кв.м. площ и да включва: сграда за отглеждане на животните (обор), склад за фураж, навес за телета /до 3 месечна възраст/, битови помещения за персонала и торова площадка. Строителното изпълнение на сградата ще е от стоманена конструкция върху бетонов фундамент. В новопроектираната сграда се предвижда двуредово отглеждане на животните. Животните ще се хранят оборно и пасищно.

* В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Разглежданият имот не попада в обхвата на санитарно охранителни зони около водоизточници. Същият попада в границите на защитени зони BG00002128 „Централен Балкан- буфер” и BG0001493 „Централен Балкан- буфер”.

* С реализацията на инвестиционното предложение не се очаква увреждане, унищожаване или фрагментация на природни местообитания и местообитания на видовете, предмет на опазване в защитените зони.
* Реализацията на ИП няма вероятност да доведе до намаляване числеността и плътността на популациите на видовете, предмет на опазване в защитените зони и до намаляване на благоприятния им природозащитен статус.
* Предвид извършения анализ на фактическата обстановка в района на инвестиционното предложение, не се очакват значителни кумулативни въздействия върху защитените зони.
* Инвестиционното предложение ще се осъществи извън границите на защитени територии, съгласно Закона за защитените територии.
* Съгласно становище с изх. № КД-04-252/22.07.2013г. на БДУВ ИБР Пловдив инвестиционното предложение е допустимо от гледна точка на постигане целите на околната среда и мерките за постигане на добро състояние на водите.

**III. Способността за асимилация на екосистемата в естествената околна среда**:

* Естеството на развиваната на площадката дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоните, респективно върху видовете, предмет на опазване.
* Не се очаква засягане на качествата и регенеративната способност на природните ресурси в района.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 6288/30.10.2013 г. РЗИ- Пловдиве определила липсата на здравен риск при реализация на инвестиционното намерение.

 **V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на Община Карлово и с. Христо Даново, както и засегнатото население чрез обяви във вестник и на информационно табло. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

Обектът да се експлоатира само при наличието на договор за предаване на труповете на умрелите животни в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ 05.11.2013г.**

*Директор на РИОСВ - Пловдив*